จับตากรีซมีสิทธิถูกยกเลิกเงินกู้ฉุกเฉิน หากเบี้ยวหนี้ ECB 20 ก.ค.นี้
จับตากรีซมีสิทธิถูกยกเลิกเงินกู้ฉุกเฉิน หากเบี้ยวหนี้ ECB 20 ก.ค.นี้
6 ก.ค. 2558

ผู้สื่อข่าวรายงานว่า กรีซมีกำหนดที่จะต้องชำระหนี้แก่ธนาคารกลางยุโรป (ECB) อีก 3.5 พันล้านยูโร หรือ 3.9 พันล้านดอลลาร์สหรัฐในวันที่ 20 ก.ค.นี้ ซึ่งหากกรีซผิดนัดชำระหนี้ครั้งนี้ สื่อต่างประเทศมองว่า ECB อาจจะยกเลิกการจัดสรรวงเงินช่วยเหลือฉุกเฉิน หรือ Emergency Liquidity Assistance (ELA) แก่ภาคธนาคารของกรีซ
ทั้งนี้ หากเหตุการณ์ดังกล่าวเกิดขึ้นจริง รัฐบาลกรีซก็จะต้องพิมพ์ธนบัตรในรูปสกุลเงินใหม่ขึ้นมาเพื่อให้ธนาคารในประเทศได้เปิดให้บริการอีกครั้ง
อย่างไรก็ตาม ผู้ช่วยของนายกรัฐอเล็กซิส ซิปราสของกรีซ กล่าวว่า เมื่อผลการลงประชามติออกมาว่า “คัดค้าน” มาตรการรัดเข็มขัดแล้ว กรีซก็น่าจะสามารถทำข้อตกลงกับเจ้าหนี้ได้ก่อนที่จะถึงวันที่ 20 ก.ค.
 
อินโฟเควสท์ แปลและเรียบเรียง